Giesmė (Gerbk galingai, ryto būgne)
Gerbk galingai, ryto būgne,
Amžių tolį, amžių ugnį,
Gyvio lopšį – jų bedugnę!

Garbink, vakaro trimite,
Kantrų jautį, tylią bitę
Ir verpėjos skurdo ritę...

Gausk maldingai, amžių varpe,
Už šios žemės sėją tarpią
Ir už raugę tuščiavarpę...

Gerbkit, kanklės, sėją, piūtę,
Giedrą žydrį, audros liūtį,
Visą gyvį, visą būtį...

Baltrušaitis Jurgis
Eilėraščiai